ઇ. ઝાલાની હાલત પણ ખરાબ હતી. ઇ. દેશમુખનો સેલ કટ કરી એ બહાર નીકળ્યા અને ગાડીમાં ગોઠવાયા. એમના ચહેરા પર હારની રેખાઓ ઊપસી આવી હતી. આજે પહેલી વાર કોઈ ગુનેગાર એમના હાથમાં આવીને છટકી ગયો હતો. એમને ઇ. દેશમુખ અને એમની ટીમ પર ગુસ્સો ચડી રહ્યો હતો. પોતે હોત તો આવુ કોઈ કાળે ના થવા દેત. એ વિચારી રહ્યા હતા ત્યાં જ એમના સેલની રીંગ વાગી. એમણે સ્ક્રિન પર નજર નાંખી. ઇ. દેશમુખનું નામ બ્લિંક થઈ રહ્યું હતું. કમને એમણે સેલ રિસીવ કર્યો, ‘યેસ, ઇ. દેશમુખ!’